IVL วิ่ง 5% ลุ้นมาร์จิ้นพุ่ง รับปัจจัยบวกน้ำมันต่ำ-สเปรด PET&PTA สูง
IVL วิ่ง 5% โบรกฯ ชี้รับปัจจัยบวกน้ำมันต่ำ สเปรด PET-PTA พุ่ง เคาะเป้า 28 บ.
IVL วิ่ง 5% โบรกฯ ชี้รับปัจจัยบวกน้ำมันต่ำ สเปรด PET-PTA พุ่ง เคาะเป้า 28 บ.
17 เม.ย. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 10.40 น. อยู่ที่ 26.25 บาท บวก 1.25 บาท หรือ 5% สูงสุดที่ 26.50 บาท ต่ำสุดที่ 25.75 บาท ด้วยมูลค่าซื้อขาย 299.90 ล้านบาท
ทั้งนี้ บล.เคทีบี (ประเทศไทย) ระบุในบทวิเคราะห์ฯแนะนำหุ้น บมจ.อินโดรามา เวนเจอร์ส (IVL) เป้าเชิงกลยุทธ์ 28 บาท  หลังมองบริษัทเริ่มได้ประโยชน์จากราคาน้ำมัน ซึ่งเป็นต้นทุนอ้างอิงราคาวัตถุดิบที่ปรับตัวลงมามาก โดย PET &amp; PTA Spread (Asia) เพิ่มขึ้นติดต่อกันเป็นเดือนที่ 2  โดยเดือนมี.ค. อยู่ที่ราว 236 เหรียญสหรัฐ/ตัน จึงดูเป็นบวกต่อมาร์จิ้นของบริษัท
โดยการคาดการณ์ความต้องการใช้ของน้ำมันดิบจากรายงานของกลุ่มประเทศผู้ส่งออกน้ำมัน (โอเปก) เมื่อวานนี้ คือ ปี 2563 จะลดลงเฉลี่ย 6.8 ล้านบาร์เรล/วัน ซึ่งจะทำให้ราคาน้ำมันอยู่ในระดับต่ำไปอีกพักใหญ่ อย่างไรก็ตาม กำไรของ IVL จะเพิ่มขึ้น หรือลดลง จะไปขึ้นกับภาวะเศรษฐกิจโลก เพราะจะเป็นตัวกำหนดความต้องการใช้ผลิตภัณฑ์ของบริษัท